Fuica var sjåfør for Mohammed Javed da sistnevnte ble skutt i hodet og bilen påtent i Oslo i 2009. Fuica utpekte Stig Millehaugen som gjerningsmannen, og var senere kronvitne i saken. Millehaugen utga i 2023 en bok hvor han hevdet Fuica hadde en annen rolle i saken enn det retten la til grunn under rettssaken. I boka skriver Millehaugen at Fuica var med på planleggingen av drapet og aldri ble forsøkt drept av Millehaugen slik Fuica selv påsto.